CELEX: 32014R0504
Language: el
Date: 2014-05-15 00:00:00
Title: Εκτελεστικός κανονισμός (ΕΕ) αριθ. 504/2014 της Επιτροπής, της 15ης Μαΐου 2014 , για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας φυτικά έλαια/έλαιο κιτρονέλλης  Κείμενο που παρουσιάζει ενδιαφέρον για τον ΕΟΧ

16.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 145/28
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 504/2014 ΤΗΣ ΕΠΙΤΡΟΠΉΣ
   της 15ης Μαΐου 2014
   για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά τους όρους έγκρισης της δραστικής ουσίας φυτικά έλαια/έλαιο κιτρονέλλης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2 στοιχείο γ) και το άρθρο 78 παράγραφος 2,
   Εκτιμώντας τα ακόλουθα:
   
               (1)
            
            
               Η δραστική ουσία φυτικά έλαια/έλαιο κιτρονέλλης είχε συμπεριληφθεί στο παράρτημα I της οδηγίας 91/414/ΕΟΚ του Συμβουλίου (2) με την οδηγία 2008/127/ΕΚ της Επιτροπής (3) σύμφωνα με τη διαδικασία που προβλέπεται στο άρθρο 24β του κανονισμού (ΕΚ) αριθ. 2229/2004 της Επιτροπής (4). Με την αντικατάσταση της οδηγίας 91/414/ΕΟΚ από τον κανονισμό (ΕΚ) αριθ. 1107/2009, η ουσία αυτή θεωρείται εγκεκριμένη βάσει του κανονισμού αυτού και αναφέρεται στο μέρος A του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (5).
            
         
               (2)
            
            
               Σύμφωνα με το άρθρο 25α του κανονισμού (ΕΚ) αριθ. 2229/2004, η Ευρωπαϊκή Αρχή για την Ασφάλεια των Τροφίμων, στο εξής «η Αρχή», υπέβαλε στην Επιτροπή τη γνώμη της σχετικά με το σχέδιο της έκθεσης ανασκόπησης για τη δραστική ουσία φυτικά έλαια/έλαιο κιτρονέλλης (6) στις 16 Δεκεμβρίου 2011. Η Αρχή διαβίβασε την άποψή της για τη δραστική ουσία φυτικά έλαια/έλαιο κιτρονέλλης στον κοινοποιούντα. Η Επιτροπή κάλεσε τον κοινοποιούντα να υποβάλει σχόλια επί του σχεδίου της έκθεσης ανασκόπησης για τη δραστική ουσία φυτικά έλαια/έλαιο κιτρονέλλης. Το σχέδιο της έκθεσης ανασκόπησης και η άποψη της Αρχής εξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και το σχέδιο της έκθεσης ανασκόπησης οριστικοποιήθηκε στις 3 Οκτωβρίου 2013 με τη μορφή της έκθεσης ανασκόπησης της Επιτροπής για τη δραστική ουσία φυτικά έλαια/έλαιο κιτρονέλλης.
            
         
               (3)
            
            
               Επιβεβαιώνεται ότι η δραστική ουσία φυτικά έλαια/έλαιο κιτρονέλλης πρέπει να θεωρείται εγκεκριμένη σύμφωνα με τον κανονισμό (ΕΚ) αριθ. 1107/2009.
            
         
               (4)
            
            
               Σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009, σε συνδυασμό με το άρθρο 6 του ίδιου κανονισμού και με βάση τις τρέχουσες επιστημονικές και τεχνικές γνώσεις, είναι αναγκαίο να τροποποιηθούν οι όροι έγκρισης. Είναι, ιδίως, σκόπιμο να ζητηθούν περαιτέρω επιβεβαιωτικές πληροφορίες.
            
         
               (5)
            
            
               Συνεπώς, το παράρτημα του εκτελεστικού κανονισμού (ΕΕ) αριθ. 540/2011 θα πρέπει να τροποποιηθεί αναλόγως.
            
         
               (6)
            
            
               Θα πρέπει να δοθεί επαρκής χρόνος στα κράτη μέλη για την τροποποίηση ή την ανάκληση των αδειών για τα φυτοπροστατευτικά προϊόντα που περιέχουν τη δραστική ουσία φυτικά έλαια/έλαιο κιτρονέλλης.
            
         
               (7)
            
            
               Για τα φυτοπροστατευτικά προϊόντα που περιέχουν τη δραστική ουσία φυτικά έλαια/έλαιο κιτρονέλλης, για τα οποία τα κράτη μέλη χορηγούν περίοδο χάριτος σύμφωνα με το άρθρο 46 του κανονισμού (ΕΚ) αριθ. 1107/2009, η περίοδος αυτή θα πρέπει να λήγει το αργότερο δεκαοκτώ μήνες μετά την έναρξη ισχύος του κανονισμού.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του εκτελεστικού κανονισμού (ΕΕ) αριθ. 540/2011
   Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Μεταβατικά μέτρα
   Σύμφωνα με τον κανονισμό (ΕΚ) αριθ. 1107/2009, τα κράτη μέλη τροποποιούν ή ανακαλούν, όπου είναι αναγκαίο, τις ισχύουσες άδειες κυκλοφορίας φυτοπροστατευτικών προϊόντων που περιέχουν τη δραστική ουσία φυτικά έλαια/έλαιο κιτρονέλλης έως τις 5 Δεκεμβρίου 2014.
   Άρθρο 3
   Περίοδος χάριτος
   Κάθε περίοδος χάριτος που χορηγείται από τα κράτη μέλη σύμφωνα με το άρθρο 46 του κανονισμού (ΕΚ) αριθ. 1107/2009 είναι η συντομότερη δυνατή και λήγει το αργότερο τις 5 Δεκεμβρίου 2015.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Μαΐου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 309 της 24.11.2009, σ. 1.
   
      (2)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).
   
      (3)  Οδηγία 2008/127/ΕΚ της Επιτροπής, της 18ης Δεκεμβρίου 2008, για την τροποποίηση της οδηγίας 91/414/ΕΟΚ του Συμβουλίου ώστε να συμπεριληφθούν διάφορες δραστικές ουσίες (ΕΕ L 344 της 20.12.2008, σ. 89).
   
      (4)  Κανονισμός (ΕΚ) αριθ. 2229/2004 της Επιτροπής, της 3ης Δεκεμβρίου 2004, για τη θέσπιση περαιτέρω λεπτομερών κανόνων εφαρμογής της τέταρτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου (ΕΕ L 379 της 24.12.2004, σ. 13).
   
      (5)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).
   
      (6)  Conclusion on the peer review of the pesticide risk assessment of the active substance plant oils/citronella oil, EFSA Journal (2012)· 10(2): 2518. [42 pp.] doi:10.2903/j.efsa.2012.2518 Διαθέσιμο στη διεύθυνση: www.efsa.europa.eu/efsajournal
   
      ΠΑΡΑΡΤΗΜΑ
      Στο μέρος Α του παραρτήματος του εκτελεστικού κανονισμού (ΕΕ) αριθ. 540/2011, η σειρά 240 για τη δραστική ουσία φυτικά έλαια/έλαιο κιτρονέλλης αντικαθίσταται από το ακόλουθο κείμενο:
      
         
                     Αριθμός
                  
                  
                     Κοινή ονομασία,
                     αριθμοί ταυτοποίησης
                  
                  
                     Ονομασία IUPAC
                  
                  
                     Καθαρότητα
                  
                  
                     Ημερομηνία έγκρισης
                  
                  
                     Λήξη της έγκρισης
                  
                  
                     Ειδικοί όροι
                  
               
                     «240
                  
                  
                     Φυτικά έλαια/έλαιο κιτρονέλλης
                     Αριθ. CAS 8000-29-1
                     Αριθ. CIPAC 905
                  
                  
                     Το έλαιο κιτρονέλλης είναι ένα σύμπλοκο μείγμα χημικών ουσιών.
                     Τα κύρια συστατικά είναι:
                     
                                  
                              
                              
                                 Κιτρονελλάλη (3,7-διμεθυλ-6-οκτενάλη).
                              
                           
                                  
                              
                              
                                 Γερανιολ [(E)-3,7-διμεθυλ-2,6-οκταδιεν-1-όλη].
                              
                           
                                  
                              
                              
                                 Κιτρονελλόλη (3,7-διμεθυλ-6-οκταν-2-όλη).
                              
                           
                                  
                              
                              
                                 Οξικό γερανυλ (3,7-οξικό διμεθυλ-6-οκτεν-λυλ).
                              
                           
                  
                     Το σύνολο των ακόλουθων προσμείξεων δεν πρέπει να υπερβαίνει το 0,1 % του τεχνικού υλικού: μεθυλευγενόλη και μεθυλισοευγενόλη.
                  
                  
                     1η Σεπτεμβρίου 2009
                  
                  
                     31 Αυγούστου 2019
                  
                  
                     ΜΕΡΟΣ Α
                     Επιτρέπεται να χρησιμοποιείται μόνον ως ζιζανιοκτόνο.
                     ΜΕΡΟΣ Β
                     Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για το έλαιο κιτρονέλλης (SANCO/2621/2008), και ιδίως τα προσαρτήματα I και ΙΙ αυτής, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων.
                     Οι όροι χρήσης πρέπει να περιλαμβάνουν, κατά περίπτωση, μέτρα περιορισμού του κινδύνου.
                     Κατά τη συνολική αυτή αξιολόγηση, τα κράτη μέλη δίνουν ιδιαίτερη προσοχή:
                     
                                 —
                              
                              
                                 στην προστασία των χειριστών, των εργαζομένων, των παρευρισκομένων και των κατοίκων, εξασφαλίζοντας ότι οι όροι χρήσης προβλέπουν τη χρήση κατάλληλου εξοπλισμού ατομικής προστασίας, όπου χρειάζεται,
                              
                           
                                 —
                              
                              
                                 στην προστασία των υπογείων υδάτων, όταν η ουσία χρησιμοποιείται σε περιοχές με ευαίσθητο έδαφος,
                              
                           
                                 —
                              
                              
                                 στον κίνδυνο για τους μη στοχευόμενους οργανισμούς.
                              
                           Ο κοινοποιών πρέπει να υποβάλει επιβεβαιωτικές πληροφορίες σχετικά με:
                     
                                 α)
                              
                              
                                 τις τεχνικές προδιαγραφές·
                              
                           
                                 β)
                              
                              
                                 στοιχεία που συγκρίνουν καταστάσεις έκθεσης στη δραστική ουσία φυτικά έλαια/έλαιο κιτρονέλλης και στις ουσίες μεθυλευγενόλη και μεθυλισοευγενόλη με την έκθεση από τη χρήση της δραστικής ουσίας φυτικά έλαια/έλαιο κιτρονέλλης ως φυτοπροστατευτικού προϊόντος. Τα στοιχεία αυτά πρέπει να καλύπτουν τόσο την έκθεση ανθρώπων όσο και την έκθεση των μη στοχευόμενων οργανισμών·
                              
                           
                                 γ)
                              
                              
                                 την αξιολόγηση της έκθεσης των υπόγειων υδάτων αναφορικά με δυνητικούς μεταβολίτες της δραστικής ουσίας φυτικά έλαια/έλαιο κιτρονέλλης, ιδίως τη μεθυλευγενόλη και τη μεθυλισοευγενόλη.
                              
                           Ο κοινοποιών πρέπει να υποβάλει τις εν λόγω πληροφορίες στην Επιτροπή, στα κράτη μέλη και στην Αρχή έως τις 30 Απριλίου 2016.»